|  |  |
| --- | --- |
| **1.1**  | **Ungdomsrådet ved Nordlandssykehuset Helseforetak (HF)** |
|  |  |
| **1.2** | **Hjemmel**  |
|  | Mandat for opprettelse av Ungdomsrådet ble vedtatt av styret i Nordlandssykehuset 25.04.17, [sak 034-2017](https://nordlandssykehuset.no/Documents/Styret%20i%20Nordlandssykehuset/Styrem%C3%B8ter%202017/2504-2017/Styresak%20034-2017%20Mandat%20for%20Ungdomsr%C3%A5d%20ved%20Nordlandssykehuset%20m%20vedlegg.pdf).  |
| **1.3** | **Mandat/ Formål:** |
|  | Ungdomsrådet er et foretaksovergripende organ og skal arbeide for ungdoms brukermedvirkning i alle Nordlandssykehusets klinikker. Ungdomsrådet representerer brukergruppen ungdom på Nordlandssykehuset.Ungdomsrådets oppgaver bygger på prinsippet om at pasientens behov skal være førende for struktur og innhold i tjenestene, at systematisk innhenting av brukerkunnskap skal brukes i forbedringsarbeid, at ungdom som pasientgruppe har særskilte behov og at ungdom har rett til å bli hørt. Ungdomsrådet skal være et rådgivende organ og en høringsinstans for sykehuset i arbeidet med å utvikle og opprettholde gode helsetjenester for ungdom. Ungdomsrådet skal:* Fremme brukerperspektivet som ungdom i Nordlandssykehuset, med spesielt fokus på ungdom med langvarige helseutfordringer og de utfordringene denne gruppen har.
* Gi konkrete råd om forbedring av tjenester til ungdom på Nordlandssykehuset.
* Dele sin erfaringskunnskap som brukere til nytte for annen ungdom.
* Fremme generelle problemstillinger for ungdom i sykehus, på nasjonalt nivå, i samråd med andre ungdomsråd.
 |
| **1.4** | **Sammensetning** |
|  | Ungdomsrådet skal bestå av 9-12 ungdommer i alderen 12-25 år. Det er et mål å sikre en bred representasjon (kjønn, alder, diagnosegrupper, geografi, etnisk bakgrunn mv.). Ungdomsrådet bør ha representanter fra henholdsvis somatikk, habilitering, rus og psykiatri. Det er et ønske at minst en representant har samisk bakgrunn.Ungdommene bør ha personlige erfaringer fra møte med Nordlandssykehuset og være villige til å dele sin erfaringer.Medlemmene kan med fordel ha erfaring fra ulikt organisasjonsarbeid, men det er ikke et krav om organisasjonstilknytning. |
| **1.5** | **Konstituering**  |
|  | Ungdomsrådets funksjonsperiode er 2 år og medlemmene skal ikke oppnevnes for mer enn tre perioder. Det er ønskelig at ikke hele rådet skiftes ut samtidig. Det inngås en skriftlig avtale med rådsmedlemmene. Rådsmedlemmer under 16 år må ha samtykke fra foresatt til å sitte i rådet.Rådet oppnevnes av styret i Nordlandssykehuset. Direktør gis anledning til å oppnevne 2-4 rådsmedlemmer utenom styrets behandling.  |
| **1.6** | **Organisering** |
|  | Ungdomsrådets arbeid og prioriteringer skal eies av rådet selv. Koordinator skal legge til rette for rådets arbeid. Koordinator for ungdomsrådet har følgende oppgaver:1. Bistå ungdomsrådets leder/ nestleder, blant annet gjennom faste samarbeidsmøter
2. Være kontaktperson for interne og eksterne henvendelser
3. Utarbeide årsplan, innkalling til møter, saksliste og forberedelse av saker, skrive referat
4. Ha ansvar for rekruttering av nye rådsmedlemmer
5. Planlegge program og avvikling av helgesamlinger. Delta som ansvarlig leder
6. Sørge for egnet metodikk tilpasset aldersgruppen
7. Rapportere ungdomsrådets virksomhet
8. Bistå Ungdomsrådet ved ulike representasjons- og kommunikasjonsoppgaver

I tillegg oppnevnes fem kontaktpersoner i klinikkene. Kontaktpersonene bistår med rekruttering til ungdomsrådet og to av dem deltar på helgesamlingene. * Psykisk helse og rus, 1 i Barne- og ungdomspsykiatrisk avdeling (BUPA) og 1 i psykisk helsevern for voksne
* Barneklinikken
* Medisinsk klinikk

Sakslister og referat sendes rutinemessig mellom brukerutvalget og ungdomsrådet.Leder av ungdomsrådet har fast plass i brukerutvalget.**Deltagelse og godtgjøring**Ungdomsrådet har 5 kveldsmøter og 1-2 helgesamlinger per år. Rådsmedlemmer kan inviteres til frivillig deltakelse på andre interne og eksterne oppdrag. Leder og nestleder møter på formøter med koordinator (arbeidsutvalg).Godtgjøring for møter og reisekostnader følger retningslinjen *Honorering av brukermedvirkning i Helse Nord*. Ved eksterne oppdrag skal oppdragsgiver dekke reise og eventuell godtgjøring. |
| **1.7** | **Kontaktinformasjon** |
|  | Ungdomsrådet kan kontaktes via mailadressen ungdomsradet@nordlandssykehuset.no ​eller direkte via koordinator eller leder.Se oppdatert kontaktinformasjon på [ungdomsrådets side](https://www.nordlandssykehuset.no/om-oss/ungdomsradet/). **Kontaktpersoner i klinikkene:** **Psykisk helse og rus:** Marianne Røbekk Sivertsen**Barneklinikk:** Silje Hageengen Lundeng og Lena Andreassen**Medisinsk klinikk**: Tone Johnsen**Mellomåsen skole og voksenopplæring**: Cathrine Bjørgvik |
| **1.8** | **Relevante lenker** |
|  | * Ungdomsrådets nettside, [nordlandssykehuset.no](https://nordlandssykehuset.no/om-oss/ungdomsradet)
* Ungdomsråd i helseforetak, hvorfor og hvordan, [Unge Funksjonshemmede 2015](https://ungfunk-site.files.svdcdn.com/production/Seksualitet/Rapporter/Ungdomsrad-i-helseforetak-enkeltsider-2017.pdf?dm=1718353089)
* Prinsipper og råd, [barn og unges medvirkning på systemnivå Bufdir 2022](https://ny.bufdir.no/fagstotte/produkter/barn_og_unges_medvirkning___veileder/)
* Medvirkningshåndboka, [metoder for å involvere barn og unge Barneombudet 2021](https://www.barneombudet.no/uploads/documents/Publikasjoner/Andre-publikasjoner/Medvirkningshandboka_2021.pdf)
* Dokumentsamling DS5389 Brukermedvirkning systemnivå
 |